Antic teatre

Speak English Motherfucker
2024-12-02 08:00 - 17:00, 2024-11-15 08:00 - 17:00, 2024-10-25 16:00 - 19:00, 2024-10-16 08:00 - 17:00 UTC | ANTIC TEATRE, Carrer de Verdaguer i Callís, 12, Ciutat Vella, Barcelona, Cataluya, 08003, Spain
Lorem ipsum dolor sit amet, consectetur adipiscing elit. Mauris volutpat diam a neque tincidunt porta. Donec lobortis, mi vitae maximus sodales, neque felis vulputate lectus, a feugiat lectus est id ante. Proin ut diam aliquam, varius elit a, luctus mi. Nullam efficitur risus sed leo rutrum, non rutrum libero sagittis. Nam tincidunt bibendum purus vitae rhoncus. Fusce id nibh orci. Morbi consequat tincidunt felis, vel pretium orci venenatis sed. Vestibulum condimentum vestibulum vulputate. Class aptent taciti sociosqu ad litora torquent per conubia nostra, per inceptos himenaeos. Cras vitae gravida magna, a ultricies ante. Phasellus eget dolor vel urna ullamcorper ultricies. Curabitur ac sapien ac sem suscipit euismod.
Mauris at convallis est. Ut non velit cursus mauris feugiat viverra. In vel aliquam augue, et tempus urna. Quisque interdum hendrerit sagittis. Fusce sit amet odio sed metus convallis efficitur non sit amet odio. Nam vestibulum ipsum eget nibh commodo interdum. Nunc vel ornare augue, varius porta ipsum. Sed ipsum dolor, iaculis vitae dolor vitae, tempor interdum arcu. Aenean cursus risus et suscipit fermentum. Proin vel quam sed nunc semper porta sed vel eros. Phasellus ut turpis at nunc cursus tristique. Nullam justo augue, imperdiet in aliquam a, laoreet dapibus tortor. Donec eu nisi quis dui ultrices semper. Ut accumsan sem erat, dapibus laoreet velit imperdiet vitae. Proin facilisis ligula sed nisl ultricies, sed efficitur lacus porttitor. Orci varius natoque penatibus et magnis dis parturient montes, nascetur ridiculus mus.
Suspendisse dictum mi ac lacus tincidunt, et maximus lorem mattis. Praesent arcu urna, interdum quis accumsan nec, eleifend et erat. In hac habitasse platea dictumst. Curabitur condimentum ex et neque vestibulum gravida. Proin ut lectus scelerisque, mattis est sed, commodo justo. Cras rhoncus interdum condimentum. Nullam auctor, quam lacinia auctor iaculis, est mi tempor leo, non elementum justo leo nec justo. Duis semper ante quis dictum dapibus.

Els dimecres d'El Desplume!
2024-11-27 08:00 - 17:00, 2024-11-20 08:00 - 17:00, 2024-11-13 08:00 - 17:00, 2024-11-06 08:00 - 17:00 | ANTIC TEATRE, Carrer de Verdaguer i Callís, 12, Ciutat Vella, Barcelona, Cataluya, 08003, Spain
Torna El Desplume! Antic Teatre recupera la màgica bogeria del cabaret més canalla de Barcelona. De la mà de l’incombustible Victor Guerrero i del seu alter ego, Toni Arroyo. Dues llegendes del Paral·lel barcelonès que omplen les nits de diversió, luxe i glamur acompanyats sempre pels artistes més coneguts del music-hall.
Reserva una taula amb consumició a peu d’escenari per 18 €. El pagament es fa en efectiu a taquilla i amb reserva prèvia a vicmalge@hotmail.es.

Victor Guerrero.
Estudia al Liceu Francès, per més endavant estudiar Belles Arts. S’especialitza en el mètode Grotowsky i en cant i dansa. Això el porta a treballar en el món del cabaret dels 70 i 80, convertint-se en una de les primeres figures com a mestre de cerimònies i presentador. Treballa en els millors locals i cabarets, portant la seva fama i el seu nom a ser respectat per tota la professió per el seu estil a ser únic.

Els dimarts amb Roger Pelàez
2024-11-26 08:00 - 17:00, 2024-11-19 08:00 - 17:00, 2024-11-12 08:00 - 17:00, 2024-11-05 08:00 - 17:00, 2024-10-29 08:00 - 17:00, 2024-10-22 08:00 - 17:00, 2024-10-15 08:00 - 17:00, 2024-10-08 08:00 - 17:00 | ANTIC TEATRE, Carrer de Verdaguer i Callís, 12, Ciutat Vella, Barcelona, Cataluya, 08003, Spain
Ejaculant diarrea Part II.
A vegades un està en moments tan baixos que creu que ja ha tocat sostre de moment baix. Però el sostre del moment baix sempre està a l’alça i mai la mà del qui està al sot no s’hi atansa. Tanmateix, què més dona? A qui li importa tota aquesta horrorosa merda promocional? Imagineu-vos que per un moment poguéssiu parlar 58 minuts del què volguéssiu sense saber si sou llestos o immensament idiotes, sense saber si sou pobres o rics, sense saber si sou interessants o un plom del més gros dels calibres, sense saber si se us entén al parlar o si xamullen com si no tinguéssiu dents i les genives fossin un cementiri de corcs podrits. Imagineu-vos penjades cap per avall en gravetat zero. Sense lligams esotèrics, sense matolls genealògics, sense constel·lació familiar. Què diríeu? Veniu a veure aquest espectacle i ho sabreu. Un espectacle que parla del què vosaltres diríeu. I ho encerta.

Roger Pelàez portava molts anys esperant aquest moment en què els idiotes dominen el món perquè ell és molt idiota i té per segur que, amb una mica de sort, un tros o altre de món li’n tocarà. Canta, dibuixa, estudia el Talmud i ha publicat llibres de tebeos on simplifica les coses per fer la vida més manejable i mengívola a penya com ell. Que no tenen res, que no són res i que no aspiren a res.

Artistes residents a El Consulado de València
2024-11-14 22:00 - 2024-11-15 22:00, 2024-11-14 08:00 - 17:00 | ANTIC TEATRE, Carrer de Verdaguer i Callís, 12, Ciutat Vella, Barcelona, Cataluya, 08003, Spain
Des de València, El Consulado proposa una sessió on artistes residents en aquest espai presenten, consecutivament, les seves peces:
1. Hissing Organs de María Tamarit Valls i Sara Willa Arthur-Paratley (duració 30 minuts)
2. Políticas visuales queer. El futuro como ilusión heteronormativa d’Álvaro Romero (duració 15 minuts)
3. Técnicas de Evasión y Escape de Sara Aliana (duració 30 minuts)

María Tamarit Valls i Sara Willa Arthur-Paratley
Hissing Organs
(noves dramatúrgies)

>>>Feu clic a la imatge per veure el vídeo>>>
Hissing Organs pren com a nucli la matèria primera dels òrgans. Es planteja explorar possibles corporalitats i sonoritats partint d’una escolta activa cap als òrgans i la connexió amb el moviment, la respiració i la veu. La investigació es nodreix de l’anatomia vivencial, l’expressió de la veu femenina i l’exploració plàstica, comptant amb instruments escultòrics que simulen mecanismes anatòmics i són activats a través del cos. Recorrem als òrgans per deixar anar allò que la nostra veu és incapaç d’expressar amb les paraules que ja coneixem. En aquestes cavitats que habiten al nostre interior, on descansen les restes del que no s’ha dit. Què passaria si deixéssim xiuxiuejar els nostres òrgans?
Maria Tamarit Valls i Sara Willa Arthur-Paratley són fundadores i creadores a la companyia transdisciplinar Matteria, amb tres artistes més.
Maria és performer i creadora, estudiant de Body-Mind Centering. Va estudiar el Màster en Pràctica Escènica i Cultura Visual. A més del Grau en Belles Arts i en Dansa Contemporània. El cos és l’eix fonamental del seu treball, atenent la seva plasticitat i percepció.
Sara és artista transdisciplinar nord-americana. Formada en Belles Arts i Dansa al Pomona College (Los Angeles) i al Conservatori Superior de València. Treballa amb l’escultura, la instal·lació i la dansa per explorar porositats entre cossos materials, humans i altres.
Co-creació: Sara Willa i Maria Tamarit
Direcció performativa: Maria Tamarit Valls
Direcció escultòrica: Sara Willa Arthur-Paratley
www.sarawilla.com
www.ciamatteria.com
Membres de l’equip: @sarawilla_ @maria__tamarit
Institucions col·laboradores: @lab.artea @lacaldera_barcelona @el_consulado_fonteta
#organs #sculpture #performance #voz #hissing

Álvaro Romero
Políticas visuales queer. El futuro como ilusión heteronormativa
(performance)

>>>Feu clic a la imatge per veure el vídeo>>>
Políticas visuales queer. El futuro como ilusión heteronormativa és un projecte de creació que desenvolupa Álvaro Romero a El Consulado (València). La dificultat que enfronten les identitats dissidents per albirar un horitzó polític i vital òptim respon a la manca de perspectiva i imaginari amb la que han de calibrar el seu present constantment. Mitjançant aquesta performance es reflexiona sobre la capacitat que té la imaginació per crear realitat. Si bé és cert que allò real està fonamentat per les imatges que el representen, no podem deixar de preguntar-nos què succeeix amb aquelles imatges que no existeixen i, per tant, no creen altres realitats. De quina altra manera poden engendrar-se noves visualitats?
Álvaro Romero (ell) neix a Tarragona el 1998. Estudia Belles Arts a la Universitat Politècnica de València i posteriorment realitza un Màster en Producció i Investigació per la Universitat de Barcelona. Actualment combina la investigació del Doctorat a la Universitat de Barcelona amb el desenvolupament de projectes artístics, en els que la pràctica vital i l’artística es troben barrejades constantment. Mitjançant l’escriptura i el vídeo realitza projectes que reflexionen sobre la dissidència de gènere, la visualitat d’altres futurs i el qüestionament de la cultura visual heteronormativa amb l’objectiu de celebrar una identitat col·lectiva.
Creació i direcció: Álvaro Romero
Amb la col·laboració de: El Consulado (València), especialment de Sofia Asencio i Tomàs Aragay i l’Antic Teatre (Barcelona).
Projecte va ser seleccionat a la convocatòria Residencias en El Consulado 2023, en el marc de Cultura Resident, programa de residències artístiques del Consorci de Museus de la Generalitat Valenciana.
@alvarxromero
@el_consulado_fonteta
www.vimeo.com/alvarxromero
#performance #contemporaryart #elconsulado

Sara Aliana
Técnicas de Evasión y Escape
(performance)

>>>Feu clic a la imatge per veure el vídeo>>>
Em passe hores llegint els títols dels catàlegs i pense que estic envoltada d’exposicions d’art modern, que em vigilen des de les prestatgeries i em tenen segrestada.
Técnicas de Evasión y Escape és una conferència performativa que arreplega la investigació realitzada en les Residències de El Consulado i que explora les possibilitats de fugida del meu espai de treball. Partint de l’experiència com a dependenta a la botiga d’un museu, l’objectiu és que el meu cos puga levitar i escapar pel no-sostre de la botiga. Al llarg del procés es qüestiona l’agència del cos dins de l’espai laboral, les frustracions derivades de la precarietat del treball cultural i la possibilitat de plantejar alternatives des de l’àmbit artístic.
Sara Aliana Llorca. Nascuda a La Vila Joiosa (Alacant) però assentada a València, planteja allò vinculant i afectiu com a vertebrador de la seua pràctica artística. El cos es manifesta com element finit i vulnerable, un organisme a sostindre que ens permet establir relacions. L’humor i la ironia plantegen escenaris pròxims i accessibles, en la intenció d’estructurar noves narratives col·lectives. Recentment ha comissariat amb Leticia Cano, Carolina Fuentes i Sara Marhuenda, Aceleración de los cuerpos sumergidos, un projecte expositiu en Las Cigarreras (Alacant), i ha acabat el procés de Residències El Consulado amb el projecte performatiu Técnicas de Evasión y Escape. També forma part de dos col·lectius artístics valencians, EdredonLab i las mediocre.
Creació i interpretació: Sara Aliana Llorca
Coproducció: Sara Aliana Llorca i El Consulado
@sara_aliana_llorca @el_consulado_fonteta

El Consulado és un espai de treball al voltant de les arts vives, les arts visuals i tots els seus derivats situat a la Fonteta de Sant Lluís (Horta sud-València). És un antic magatzem de maquinària agrícola és un espai diàfan de 285m2 que, ara com ara, consta d’un sòl de parquet de 10×10 metres preparat per a les pràctiques de cos, una pantalla fixa de cinema, un lavabo amb wc i dutxa, una habitació per a residents i un espai de cuina.
El Consulado neix amb la intencio de donar aixopluc i recolzament a projectes de creació i formació dins de les arts vives i visuals. Proposa i facilita residències d’artistes i col·lectius per a treballar en aquest espai. És porós als esdeveniments cultural y creatius de la ciutat yi els seus voltants per acollir i donar visibilitat a pràctiques, events i activitats vàries.
web
@el_consulado_fonteta

DANSES ROMÀNTIQUES
2024-10-08 08:00 - 17:00 | ANTIC TEATRE, Carrer de Verdaguer i Callís, 12, Ciutat Vella, Barcelona, Cataluya, 08003, Spain
DANSES ROMÀNTIQUES és un solo, creat i interpretat per Guillem Mont de Palol, amb direcció, escenografia i vestuari de Jorge Dutor, en què, juntes, fiquem les mans en la convenció dels ballets romàntics per intentar curar certes crueltats de les que encara som hereus. Volem qüestionar la manera com la idea de l’amor romàntic reivindica la individualitat, la fatalitat, la idea de fragilitat i fins i tot el victimisme heroic que justifica comportaments bestials. Plantegem una revisió des de l’estètica: el públic és col·locat persona a persona convertint-se en peces d’un impactant decorat en un espai de joc. Un dispositiu escènic que és una escenografia orgànica que respira i que constel·la la tragèdia de Giselle.

Som Jorge Dutor i Guillem Mont de Palol, creadors escènics i performers. Treballem a les fronteres de diferents disciplines com la dansa, l’arquitectura, el teatre o l’òpera i els seus camps d’influència en allò polític i social. Tenim un compromís molt fort amb un lloc que per a altres és de pas: Estar al límit i no al centre de les coses és una posició ideològica. Les nostres pràctiques escèniques creuen llenguatges i desenvolupen una cosa energètica i empàtica: Utilitzem l’humor, l’absurd, la repetició i la música per apropar les arts vives a tots els públics amb la intenció que surtin fent la conga i que repeteixin el que han vist després a casa seva. Estem junts des del 2009 col·laborant amb teatres, centres d’art i festivals d’Europa.

El Desplume!
2024-10-08 08:00 - 17:00 | Cataluya
Torna El Desplume! Antic Teatre recupera la màgica bogeria del cabaret més canalla de Barcelona. De la mà de l’incombustible Victor Guerrero i del seu alter ego, Toni Arroyo. Dues llegendes del Paral·lel barcelonès que omplen les nits de diversió, luxe i glamur acompanyats sempre pels artistes més coneguts del music-hall.
Reserva una taula amb consumició a peu d’escenari per 18 €. El pagament es fa en efectiu a taquilla i amb reserva prèvia a vicmalge@hotmail.es.

Victor Guerrero.
Estudia al Liceu Francès, per més endavant estudiar Belles Arts. S’especialitza en el mètode Grotowsky i en cant i dansa. Això el porta a treballar en el món del cabaret dels 70 i 80, convertint-se en una de les primeres figures com a mestre de cerimònies i presentador. Treballa en els millors locals i cabarets, portant la seva fama i el seu nom a ser respe

PAPY
2024-09-24 08:00 - 17:00, 2024-08-31 08:00 - 17:00 | Cataluya
PAPY és un solo de bufó i circ molt contemporani. El projecte neix d’inquietuds socials, contradiccions polítiques, d’impotència, de ràbia i d’una dona que dona forma a una escenografia i un cos al·legòrics en un espai-temps en efusió.
Combinant els registres de la performance i el relat, PAPY tendeix cap a una revolució simbòlica, metamòrfica i orgànica, convidant el públic a un viatge poètic-polític cap a la dignitat.

Lucha Emilia. Nascuda a Santiago de Xile, s’ha format com a artista de circ i clown/bufó. El seu recorregut i formació d’artista s’ha desenvolupat a Xile, Argentina, Brasil i, principalment, França, (escola de circ Le Lido i formació de clown a CNAC). Ha participat amb: el col·lectiu d’experimentació escènica Terzo Livello, la cia. London bitches, Choka-Choka i Cie OFF. Des del 2020 desenvolupa la seva carrera entre França, Xile i Espanya a través de la creació de PAPY, un solo de bufó i circ estrenat el 2022. La seva recerca entorn del bufó, el personatge i la seva deconstrucció, el joc entre poesia i provocació són els eixos de la seva línia artística i escènica, convidant al debat i a la reflexió des del feminisme.

Taller #02 de Feedback Method de DAS Theatre (www.atd.ahk.nl) en col·laboració amb l’Antic Teatre
2024-07-16 | ANTIC TEATRE, Carrer de Verdaguer i Callís, 12, Ciutat Vella, Barcelona, Cataluya, 08003, Spain
www.atd.ahk.nl
Aplicació del mètode a ALUSINASONS, de Jaume Clotet – Performance
Imparteix: Ainhoa Hernández Escudero (@noixih), creadora i investigadora escènica graduada al programa de màster DAS Theatre.
Després del primer taller del feedback method de DAS Theatre, el novembre de 2023, l’Antic Teatre en proposa un de nou amb la performance ALUSINASONS, de Jaume Clotet, que s’estrena a Catalunya dins de la programació l’Antic al GREC Festival 2024.
La sessió és gratuïta i oberta a un nombre reduït de participants. La impartirà Ainhoa Hernández Escudero, creadora escènica, performer i treballadora cultural que també estrena peça a Catalunya, els dies previs, en el mateix marc.
El taller, d’unes tres hores de durada, consistirà en una primera part teòrica d’introducció al mètode, una mostra de la peça de Clotet i una sessió de feedback com a aplicació pràctica.
El taller està basat en el Feedback Method desenvolupat a DAS Theatre, un programa de mestratge de la Universitat de les Arts d’Amsterdam al voltant de pràctiques artístiques i curatorials basades en la investigació. Amb aquesta segona acció, l’Antic Teatre segueix una via de consolidació en el nostre context d’una metodologia de diàleg desenvolupada en un àmbit acadèmic, però útil i necessària fora.
Informació pràctica:
El taller es realitzarà el dimarts, 16 de juliol, d’11 a 14 h a l’Antic Teatre Espai de Creació. No cal ser professional de les arts escèniques per participar-hi. Si vols apuntar-te a la llista d’espera, escriu a anticteatre@new.anticteatre.com
+informació sobre el Feedback Method de DAS Theatre:
El mètode de Feedback, concebut el 2010 a DAS Arts sota la direcció de Barbara Van Lindt en col·laboració amb Siegmar Zacharias, Karim Benammar, i els treballadors i participants del programa de màster, és una eina discursiva per dialogar sobre pràctiques artístiques interdisciplinàries. Inspirat en pràctiques filosòfiques com el Diàleg Socràtic, aquest mètode busca empoderar els creadors durant processos de creació escènics, proporcionant eines i preguntes per continuar desenvolupant el seu treball.
El taller es presenta com un exercici de pensament i reflexió col·lectius sobre peces escèniques concretes. Cada participant del taller i de les sessions pràctiques està convidat a activar els seus coneixements i experiència professional de manera estructurada. Al llarg del taller, s’exploraran els formats i passos del mètode, seguits de sessions pràctiques de feedback, cadascuna dedicada a una pràctica artística individual o col·laborativa.

Taller – Trobada des del moviment i la veu a càrrec de Cecilia Colacrai i João Lima
2024-04-20 | ANTIC TEATRE, Carrer de Verdaguer i Callís, 12, Ciutat Vella, Barcelona, Cataluya, 08003, Spain
Durant aquest taller, els coreògrafs Cecilia Colacrai i João Lima compartiran algunes eines i inquietuds artístiques presents en els processos de creació de les seves peces, els solos R.A.V.E. (Revolutionary Agglomeration for Voluntary Extermination) i Cavalo do Cão.
Cecilia i João col·laboren des de l’any 2008 en diversos projectes, tant en creació escènica com en propostes pedagògiques. Els seus treballs conjunts s’han presentat a diferents espais d’Espanya, Argentina i Brasil. Durant els darrers anys han creat 2 solos en què s’han acompanyat com a mirada externa l’un de l’altre.
Durant aquests anys de trajectòria conjunta, a banda de les hores d’estudi, comparteixen una mirada descentrada en relació amb la perspectiva tradicional europea. No podria ser altrament: són migrants, vénen d’altres contextos. Les seves afinitats geogràfiques també els porten a entendre l’escena de manera semblant. Entendre el teatre com un lloc per a l’experiència, on posar el cos a prova, desafiar els seus límits físics i els del teatre mateix. A través de les seves creacions, es vinculen al quefer coreogràfic com a performers-compositors. En aquest sentit, a les seves peces aposten per les accions físiques com a motor per a la dramatúrgia. Així, tots dos entenen el cos com a matèria expressiva, pulsional i vibrant.
La proposta d’aquest taller serà apropar-nos als universos dels dos projectes des del moviment del cos i de la veu.
Aquest taller està obert a tota persona amb interès en el moviment i en el treball vocal.

Masha
2024-03-14 08:00 - 17:00 | ANTIC TEATRE, Carrer de Verdaguer i Callís, 12, Ciutat Vella, Barcelona, Cataluya, 08003, Spain
Masha és una experiència de circ i performance que presenta un dispositiu escènic innovador: un linòleum d’un metre d’amplada per vuit metres de longitud cobert amb oli corporal. Sobre aquest terreny relliscós, dos cossos desenvolupen un repertori de moviments i desplaçaments transformant la disciplina de la mà a mà a un nou llenguatge corporal. Es tracta d’una obra concebuda com un laboratori creatiu en el qual es convida a explorar, observar, reflexionar i coexistir col·lectivament, centrant-se en aspectes específics de les relacions humanes al món contemporani.

Palimsesta
La companyia va néixer a finals del 2021 formada per Andrea Rodríguez de Liébana (graduada en Circ per la Rogelio Rivel i ex-gimnasta) i Sergi González (graduat al Centre Nacional de Circ contemporani de Londres, ha treballat en companyies com El Circ Gran Fele, Atempo Circ, La Clandestina, Emiliano Alessi, Joan Català i Los Galindos). La companyia va ser seleccionada amb el seu primer treball a Trànsits de la Creació i a Residències Creuades, totes dues impulsades per La Central del Circ. També ha estat guardonada als premis de la plataforma europea Circusnext (2022 – 2023) .

Cia. El desvío
2023-06-15 20:00 - 20:50 | ANTIC TEATRE, Carrer de Verdaguer i Callís, 12, Ciutat Vella, Barcelona, Cataluya, 08003, Spain
En espera. Ens trobem en un laberint sense sortida, oscil·lant entre l’apatia i la desesperació. Línies ocupades, cançons infinites, veus sense rostre, màquines amb rostres inventats, segons, minuts, hores destinades a una frustració constant, direccions sense camí, camins sense direccions. Una carrera d’obstacles en la qual la nostra meta sembla cada vegada més llunyana i impossible.
La desespera aborda la duresa i l’absurd, sovint experimentats, d’estructures burocràtiques que reflecteixen la malformació d’un sistema administratiu inhumà. Una exuberant estructura de procediments que provoquen en les persones un sentiment d’impotència i resignació.

El Desvío és un col·lectiu que neix a Barcelona, format per Sílvia Cepero, Iris Claramunt i Claudia Auzinger on es desenvolupen projectes en torn de la dansa i s’investiga com aquesta pot ser una eina de reflexió, anàlisi i denúncia.
Com el seu nom indica, “El Desvío” neix d’un gir en les vides de les seves components, dues d’elles de Barcelona i una de Viena, que decideixen desviar-se dels seus camins professionals i endinsar-se de ple en la dansa i la creació. Com a intèrprets i creadores, duen a terme, tan individual com col·lectivament les seves pròpies creacions.

# JUANA DOLORES # * massa diva per a un moviment assembleari *
2022-04-02 | ANTIC TEATRE, Carrer de Verdaguer i Callís, 12, Ciutat Vella, Barcelona, Cataluya, 08003, Spain
# JUANA DOLORES # * massa diva per a un moviment assembleari * és un solo performatiu que a partir de la descontextualització de la ideologia, la simbologia i la terminologia marxistes-leninistes, exhibeix el dolor de l’individu enfront la comunitat com un desig de ser sexualitzat socialment i culturalment, com una confessió, com una declaració d’amor.
«No creo en justificaciones. Justificarse es de cobardes y de traidores. Me esfuerzo para seguir sospechando el bosque – allí, a lo lejos / desde los andamios. Sin embargo, un viento dorado y mis pies titubean / y mi lengua titubea / y mi orgullo titubea: mi estúpido desequilibrio precipitándome contra la ideología que me sostiene.»

Juana Dolores és actriu, escriptora i vídeoartista. Ha publicat Bijuteria (56è edició del Premi Amadeu Oller de poesia catalana, 2020, Edicions Galerada); i després de LIMPIEZA (2020) i SANTA BÁRBARA (2020), ha escrit i dirigit MISS UNIVERSO (2021, Temporada Alta), un curtmetratge que oscil·la entre el vídeoart i el vídeoassaig en el qual interpreta una model que reflexiona sobre el concepte d’erotisme en Georges Bataille. Actualment està de gira amb la seva primera peça de teatre # JUANA DOLORES # * massa diva per a un moviment assembleari * (2019-2020, Antic Teatre).

Søren Evinson
2022-01-27 | ANTIC TEATRE, Carrer de Verdaguer i Callís, 12, Ciutat Vella, Barcelona, Cataluya, 08003, Spain
Suau, brillant, llis i continu, Just Desire és com els acabats dels objectes de consum més inspiradors del nostre temps. Com un telèfon de gamma alta, un perfum de luxe o el cotxe més ràpid del món —el Tesla Roadster— la performance se’ns ofereix com l’objecte del nostre desig.
Just Desire és un solo que ens proveeix d’una sèrie de fantasies delirants articulades totes elles en relació al desig. La interacció fluïda i constant entre els materials i l’intèrpret crea una seqüència que pren dels imaginaris mainstream de la nostra cultura, però que s’endinsa en llocs insondables. En aquesta cascada inesgotable d’acció, paraula i cant, la performance especula més enllà de la noció d’un jo i de la idea d’una col·lectivitat desarticulada.

Søren Evinson estudia a l’Institut del Teatre de Barcelona i més tard completa un Màster en estudis de performance per la Universitat de Londres on es gradua amb honors. Viu 6 anys a Londres desenvolupant la seva pràctica artística principalment en col·laboració amb altres artistes com Oreet Ashery i Karen Christopher. En el seu primer treball, Homage to the Idiot (2014), col·labora amb Bernat de Gispert, una persona amb diversitat funcional. De la seva col·laboració amb l’artista visual Charlie Hope resulten dos treballs: Hello World!!! (2015) i ATOEWEFTR (A Tower Of Emotions Will Emerge From This Room) (2016). A Nation Is Born In Me, el seu primer solo, es va estrenar al Festival TNT de Terrassa al 2018 i ha estat presentat al Centre Nacional de la Dansa de París, Next Festival i Festival GREC de Barcelona, entre d’altres. Just Desire és una coproducció d’Antic Teatre i Le Phénix Valenciennes.
Søren Evinson investiga amb el cos, la paraula, el cant, els materials i objectes per construir treballs que reflexionen sobre la idealització de la cultura contemporània. S’abasteix de motius i imaginaris despresos de la vida contemporània i de la societat de consum. Utilitza el medi de la performance per filtrar-se en el teatral per generar noves fantasies de l’espectacular. Els treballs es mostren intensos, exuberants, complexes, delirants i en constant especulació amb la realitat.

Aquellas que no deben morir
2021-10-21 08:00 - 17:00 | ANTIC TEATRE, Carrer de Verdaguer i Callís, 12, Ciutat Vella, Barcelona, Cataluya, 08003, Spain
Aquellas que no deben morir és un projecte en procés de creació que voreja la idea, la gestió, la localització i l’economia de la mort. En el context d’una societat hedonista i hiperpositiva que glorifica la joventut i demora la realitat del traspàs, ens proposem endinsar-nos en l’exploració de les estructures socials i polítiques que governen la mort per tal d’habilitar instruments que interrompin el relat convencional. Al bell mig de la creació del projecte ens hem trobat, però, amb un canvi de paradigma global que ens mobilitza en tots els àmbits de la vida.
La pandèmia mundial que sacseja els fonaments de les societats occidentals, ha generat una inoculació de pànic col·lectiu vers una màxima desatesa: no érem eternes. La nostra proposta és configurar una hipòtesis escènica que burli el pànic i la mercantilització dels afectes a través de reprendre el llenguatge i dinàmica del ritual, qüestionant la institucionalització de la mort i també, per tant, de la pròpia vida.

Las Huecas neix l’any 2016 amb la voluntat de dur a terme creacions escèniques des de la pràctica col·lectiva. Com agrupació hem transitat per diverses identitats: investigadores etnògrafes, banda de punk o dibuixants de fanzine, tot i que som bàsicament quatre actrius, una tècnica i una productora. Hem actuat a l’espai públic, en solars alliberats, en teatres, en sales alternatives de concerts i en streaming d’Instagram. Per això és molt important per a nosaltres el diàleg entre els marcs de representació i les decisions performàtiques preses. En aquest sentit, treballem des del cos biogràfic que es vincula necessàriament amb el cos polític i, per tant, amb la nostra condició de subjecte privilegiat per la tribuna de l’escena. Ens situem per ideologia en el reconeixement de les pròpies condicions materials, apostant per una estètica del distanciament, de l’estranyament del real a partir d’un estar-a-l’escena inestable, exposat a la precarietat del cos i de les seves circumstàncies, exposat al joc obert dels codis teatrals, en el que podríem anomenar poetització del fracàs o performance de la retirada permanent.

MOI DISPOSITIF VÉNUS / JO DISPOSITIU VENUS
2021-10-11 08:00 - 17:00 | ANTIC TEATRE, Carrer de Verdaguer i Callís, 12, Ciutat Vella, Barcelona, Cataluya, 08003, Spain
Després d’una crisi soci-política, una petita illa viu una ruptura sistèmica amb els PKs, grans productors i distribuïdors alimentaris, fins aleshores posseïdors del monopoli econòmic local. Enmig d’aquesta reestructuració societal, moltes dones superen el seu desemparament financer convertint les seves veus en les dels avatars d’un programa encriptat de serveis sexuals en línia – e-International Venus. Qui està darrere d’aquesta nova activitat que ocasiona una recrudescència de la prostitució mundial?
Un espectacle unipersonal en el qual l’autoficció dóna un sentit personal a aquesta lluita de classes, on la hipersexualització és l’instrument polític de la classe opressora, el model d’alienació més urgent que combatre.

Adeline Flaun és una artista franc-caribenya que desenvolupa la seva carrera a Barcelona des del 2005. Co-fundadora de la companyia catalana ALMARADAS amb Sonia Espinosa, i ara amb la companyia fran-caribenya ACT’IN MATNIK, produeix projectes amb inquietuds socials o donant veu a minories i a la diversitat de realitats socials i culturals locals o internacionals. Adeline intenta potenciar en la seva carrera la multiculturalitat del panorama teatral o cinematogràfic en el qual s’immergeix. Influenciada pel seu recorregut artístic, gaudeix barrejant una interpretació realista de l’actor amb imatges corporals i audiovisuals carregades de simbolisme o de dades documentals. Un dels temes recurrents de la seva escriptura: l’individu a la recerca d’emancipació enfront del jou de la societat de la qual difícilment aconsegueix alliberar-se.
